title: Директива на Съвета от 23 ноември 1978 година за изменение на Директива 76/135/ЕИО за взаимното признаване на свидетелства за плавателност за кораби, плаващи по вътрешни водни пътища

text:
Важна правна забележка

|

31978L1016

Официален вестник n° L 349 , 13/12/1978 стр. 0031 - 0031 специално финландско издание: глава 7 том 2 стр. 0104  специално гръцко издание: глава 07 том 2 стр. 0090  специално шведско издание: глава 7 том 2 стр. 0104  специално испанско издание: глава 07 том 2 стр. 0134  специално португалско издание глава 07 том 2 стр. 0134  специално чешко издание глава 07 том 001 стр. 80  - 80 специално испанско издание глава 07 том 001 стр. 80  - 80 специално унгарско издание глава 07 том 001 стр. 80  - 80 специално литвийско издание глава 07 том 001 стр. 80  - 80 LV.ES глава 07 том 001 стр. 80  - 80 MT.ES глава 07 том 001 стр. 80  - 80 PL.ES глава 07 том 001 стр. 80  - 80 SK.ES глава 07 том 001 стр. 80  - 80 специално словенско издание глава 07 том 001 стр. 80  - 80

		19781123Директива на Съветаот 23 ноември 1978 годиназа изменение на Директива 76/135/ЕИО за взаимното признаване на свидетелства за плавателност за кораби, плаващи по вътрешни водни пътища(78/1016/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност и по-специално член 75 от него,като взе предвид предложението на Комисията [1],като взе предвид становището на Асамблеята [2],като взе предвид становището на Икономическия и социален комитет [3],като има предвид, че член 5 от Директива 76/135/ЕИО на Съвета от 20 януари 1976 г. относно взаимното признаване на свидетелствата за плавателност за кораби, плаващи по вътрешни водни пътища [4] предвижда в най-кратки срокове и не по-късно от 1 януари 1978 г. Съветът, въз основа на предложение от Комисията, да приеме общи разпоредби, поставящи технически изисквания за кораби, плаващи по вътрешни водни пътища; като има предвид, че поради сложността на въпроса е било невъзможно да се спази поставеният срок; като има предвид, че поради това е подходящо да се предвиди тези общи разпоредби да бъдат приети преди 1 януари 1980 г.;като има предвид, че съгласно член 7 от гореспоменатата директива тя е валидна до 31 декември 1978 г. и че ако е необходимо, нейната валидност може да бъде продължена, докато влязат в сила разпоредбите, посочени в член 5; като има предвид, че от гледна точка на гореизложеното, следва да се приложи такова продължение,ПРИЕ НАСТОЯЩАТА ДИРЕКТИВА:Член 1Директива 76/135/ЕИО се изменя, както следва:1. В член 5, датата " 1 януари 1978 г." се заменя с " 1 януари 1980 г.".2. Член 7 се заменя със следното:"Член 7Настоящата директива е валидна до момента на ефективното влизане в сила на разпоредбите, посочени в член 5."Член 2Адресати на настоящата директива са държавите-членки.Съставено в Брюксел на 23 ноември 1978 година.За СъветаПредседателK. Gscheidle[1] ОВ C 13, 17.1.1978 г., стр. 4.[2] ОВ C 108, 8.5.1978 г., стр. 67.[3] ОВ C 181, 31.7.1978 г., стр. 29.[4] ОВ L 21, 29.1.1976 г., стр. 10.--------------------------------------------------


title: Директива (ЕС) 2017/164 на Комисията от 31 януари 2017 година за установяване на четвърти списък с индикативни гранични стойности на професионална експозиция съгласно Директива 98/24/ЕО на Съвета и за изменение на директиви 91/322/ЕИО, 2000/39/ЕО и 2009/161/ЕС на Комисията (Текст от значение за ЕИП. )

text:
               1.2.2017

               BG

               Официален вестник на Европейския съюз

               L 27/115

         ДИРЕКТИВА (ЕС) 2017/164 НА КОМИСИЯТА
   от 31 януари 2017 година
   за установяване на четвърти списък с индикативни гранични стойности на професионална експозиция съгласно Директива 98/24/ЕО на Съвета и за изменение на директиви 91/322/ЕИО, 2000/39/ЕО и 2009/161/ЕС на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/24/ЕО на Съвета от 7 април 1998 г. за опазване на здравето и безопасността на работниците от рискове, свързани с химични агенти на работното място („Директива 98/24/ЕО“) (1), и по-специално член 3, параграф 2 от нея,
   като има предвид, че:

               (1)

               Съгласно Директива 98/24/ЕО Комисията трябва да предложи цели на Съюза под формата на индикативни гранични стойности на професионална експозиция (ИГСПЕ) за защитата на работниците от рискове, произтичащи от експозиция на опасни химични вещества.

               (2)

               С член 3, параграф 2 от Директива 98/24/ЕО Комисията се оправомощава да установява или преразглежда ИГСПЕ, като отчита наличните техники за измерване, посредством мерки, приети в съответствие с процедурата, посочена в член 17 от Директива 89/391/ЕИО на Съвета (2).

               (3)

               При изпълнението на тази задача Комисията се подпомага от Научния комитет за граничните стойности на професионална експозиция на химични агенти (НКГСПЕ), създаден с Решение 2014/113/ЕС на Комисията (3).

               (4)

               Съгласно Директива 98/24/ЕО „гранична стойност на професионална експозиция“ е, освен ако не е посочено друго, границата на претеглената като функция на времето средна стойност на концентрацията на даден химичен агент във въздуха в дихателната зона на даден работник спрямо определен референтен период.

               (5)

               Индикативните гранични стойности на професионална експозиция (ИГСПЕ) са основаващи се на здравни критерии стойности, които НКГСПЕ извежда от най-новите научни данни, които са на разположение, и са приети от Комисията при отчитане на наличните техники за измерване. Те представляват пределните нива на експозиция, под които, като цяло, не се очакват вредни последици от конкретния химичен агент след краткотрайна или ежедневна експозиция в течение на трудовия живот. Тези стойности съставляват цели на Съюза, чието предназначение е да бъдат в помощ на работодателите при определяне и оценка на рисковете и при прилагане на мерки за превенция и защита в съответствие с Директива 98/24/ЕО.

               (6)

               Съгласно препоръките на НКГСПЕ ИГСПЕ се установяват по отношение на претеглена във времето средна стойност за референтен период от осем часа (дългосрочни гранични стойности на експозиция), а за определени химични агенти — по отношение на по-кратки референтни периоди, най-често претеглена във времето средна стойност за период от петнадесет минути (краткосрочни гранични стойности на експозиция), за да се отчетат последиците от краткосрочната експозиция.

               (7)

               За всеки един химичен агент, за който има установена ИГСПЕ на равнището на Съюза, се изисква държавите членки да установят национална гранична стойност на професионална експозиция. При установяването ѝ от тях се изисква да вземат предвид граничната стойност на Съюза, като определят характера на националната гранична стойност в съответствие с националното законодателство и практика.

               (8)

               ИГСПЕ са важна част от общите разпоредби за защита на работниците от рисковете, произтичащи от експозиция на опасни химични вещества.

               (9)

               В съответствие с член 3 от Директива 98/24/ЕО НКГСПЕ оцени отношението между въздействието върху здравето на опасните химични агенти, посочени в тридесет и едно вписвания в приложението към настоящата директива, и степента на професионална експозиция и препоръча за всички тези химични агенти да бъдат установени ИГСПЕ за експозиция чрез вдишване по отношение на претеглена във времето средна стойност за референтен период от осем часа. По тази причина е уместно в приложението към настоящата директива да бъдат установени дългосрочни гранични стойности на експозиция за всички агенти.

               (10)

               За някои от тези агенти НКГСПЕ също така препоръча да бъдат установени гранични стойности по отношение на по-кратки референтни периоди и/или забележки във връзка с кожата.

               (11)

               Четири от тези химични агенти — азотен моноксид, калциев дихидроксид, литиев хидрид и оцетна киселина — понастоящем са посочени в приложението към Директива 91/322/ЕИО на Комисията (4).

               (12)

               Един от тези химични агенти, 1,4-дихлоробензен, понастоящем е посочен в списъка в приложението към Директива 2000/39/ЕО на Комисията (5).

               (13)

               Друг химичен агент, бисфенол А, понастоящем е посочен в списъка в приложението към Директива 2009/161/ЕС на Комисията (6).

               (14)

               За всички тези агенти НКГСПЕ препоръча да бъдат установени нови ИГСПЕ. По тази причина е уместно в приложението към настоящата директива да бъдат включени преразгледани гранични стойности за тези шест химични агента и да бъдат заличени вписванията за същите тези химични агенти от приложенията към директиви 91/322/ЕИО, 2000/39/ЕО и 2009/161/ЕС.

               (15)

               За един от химичните агенти, посочени като тридесет и едно вписвания в приложението към настоящата директива — акриловата киселина, НКГСПЕ препоръча краткосрочна гранична стойност на експозиция по отношение на референтен период от една минута. По тази причина в приложението към настоящата директива е уместно да бъде установена краткосрочна гранична стойност на експозиция за този химичен агент.

               (16)

               С цел да се осигури най-доброто равнище на защита, за някои вещества е необходимо да се вземе предвид възможността за проникването им през кожата. Сред химичните агенти, посочени като тридесет и едно вписвания в приложението към настоящата директива, НКГСПЕ установи възможността за значително поглъщане през кожата за глицерол тринитрат, въглероден тетрахлорид, циановодород, метилен хлорид, нитроетан, 1,4-дихлоробензен, метилформат, тетрахлоретилен, натриев цианид и калиев цианид. По тази причина е уместно в приложението към настоящата директива, в допълнение към ИГСПЕ, да бъдат включени забележки, показващи възможността за значително поглъщане през кожата за тези химични агенти.

               (17)

               Консултативният комитет за безопасност и здраве на работното място (7), с който бе направена консултация съгласно член 3, параграф 2 от Директива 98/24/ЕО, отбеляза, че има опасения по отношение на техническата осъществимост на предложените ИГСПЕ за азотния моноксид и азотния диоксид в мините с подземен добив и в прокарването на подземни тунели, както и по отношение на въглеродния моноксид в мините с подземен добив. Освен това Комитетът потвърди, че понастоящем съществуват предизвикателства, свързани с наличието на методики за измерване, които да могат да се използват за доказване на съответствието с предложената гранична стойност за азотен диоксид в мините с подземен добив и в прокарването на подземни тунели. По тази причина е уместно на държавите членки да бъде дадена възможност да ползват преходен период по отношение на прилагането в мините с подземен добив и в прокарването на подземни тунели на граничните стойности, определени в приложението към настоящата директива за азотен моноксид, азотен диоксид и въглероден моноксид, а Комисията — да разгледа споменатите по-горе въпроси преди края на преходния период. По време на преходния период държавите членки могат да продължават да прилагат съществуващите гранични стойности, вместо да прилагат стойностите, установени в приложението към настоящата директива.

               (18)

               В съответствие със Съвместната политическа декларация на държавите членки и Комисията от 28 септември 2011 г. относно обяснителните документи (8) държавите членки са поели ангажимент в обосновани случаи да прилагат към нотификацията на мерките си за транспониране един или повече документи, в които да обясняват връзката между елементите на дадена директива и съответстващите им части от националните нормативни актове за транспонирането ѝ.

               (19)

               По отношение на настоящата директива Комисията счита, че предоставянето на тези документи под формата на таблица, показваща взаимовръзката между националните мерки и настоящата директива, е обосновано предвид факта, че за някои агенти вече съществуват национални гранични стойности на професионална експозиция в националното законодателство, както и предвид разнообразието и техническия характер на правните инструменти за установяване на гранични стойности на професионална експозиция на национално равнище.

               (20)

               Консултативният комитет за безопасност и здраве на работното място даде своите становища на 27 ноември 2014 г. и на 21 май 2015 г.

               (21)

               Мерките, предвидени в настоящата директива, съответстват на становището на Комитета за технически прогрес, учреден по силата на член 17 от Директива 89/391/ЕИО,

         ПРИЕ НАСТОЯЩАТА ДИРЕКТИВА:
   Член 1
   Създава се четвърти списък на Съюза с индикативните гранични стойности на професионална експозиция за изброените в приложението химични агенти.
   Член 2
   Държавите членки установяват национални гранични стойности на професионална експозиция за изброените в приложението химични агенти, като отчитат граничните стойности на Съюза.
   Член 3
   В приложението към Директива 91/322/ЕИО вписванията за оцетна киселина, калциев дихидроксид, литиев хидрид и азотен моноксид се заличават, считано от 21 август 2018 г., съгласно член 6, параграф 2, буква а).
   Член 4
   В приложението към Директива 2000/39/ЕО вписването за 1,4-дихлоробензен се заличава, считано от 21 август 2018 г.
   Член 5
   В приложението към Директива 2009/161/ЕС вписването за бисфенол А се заличава, считано от 21 август 2018 г.
   Член 6
   1.   По отношение на мините с подземен добив и прокарването на подземни тунели държавите членки могат да ползват преходен период, приключващ най-късно на 21 август 2023 г., във връзка с граничните стойности за азотен моноксид, азотен диоксид и въглероден моноксид.
   2.   По време на преходния период, посочен в параграф 1, държавите членки могат да продължат да прилагат следните гранични стойности, вместо да прилагат граничните стойности, установени в приложението:

               а)

               по отношение на азотен моноксид: съществуващите гранични стойности, установени съгласно Директива 91/322/ЕИО;

               б)

               по отношение на азотен диоксид и въглероден моноксид: националните гранични стойности, които са в сила на 1 февруари 2017 г.

         Член 7
   1.   Държавите членки въвеждат в сила законовите, подзаконовите и административните разпоредби, необходими за спазване на настоящата директива, не по-късно от 21 август 2018 г.
   Те незабавно представят на Комисията текста на тези разпоредби, като нотификацията следва да бъде придружена от един или повече обяснителни документа под формата на таблици, които показват взаимовръзката между разпоредбите и настоящата директива.
   Когато държавите членки приемат съответните разпоредби, в тях се съдържа позоваване на настоящата директива или такова се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 8
   Настоящата директива влиза в сила на двадесетия ден след датата на публикуването ѝ в Официален вестник на Европейския съюз.

   Член 9
   Адресати на настоящата директива са държавите членки.

      Съставено в Брюксел на 31 януари 2017 година.

            За Комисията

            Председател

         Jean-Claude JUNCKER

      (1)  ОВ L 131, 5.5.1998 г., стр. 11.

      (2)  Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място (ОВ L 183, 29.6.1989 г., стр. 1).

      (3)  Решение 2014/113/ЕС на Комисията от 3 март 2014 г. за създаване на Научен комитет за граничните стойности на професионална експозиция на химични агенти и за отмяна на Решение 95/320/ЕО (ОВ L 62, 4.3.2014 г., стр. 18).

      (4)  Директива 91/322/ЕИО на Комисията от 29 май 1991 г. за установяване на индикативни гранични стойности в прилагането на Директива 80/1107/ЕИО на Съвета за защита на работниците от рискове, свързани с експозиция на химични, физични и биологични агенти по време на работа (ОВ L 177, 5.7.1991 г., стр. 22).

      (5)  Директива 2000/39/ЕО на Комисията от 8 юни 2000 г. относно изготвяне на първи списък на индикативни гранични стойности на професионална експозиция за прилагане на Директива 98/24/ЕО на Съвета относно защитата на здравето и безопасността на работниците от рискове, свързани с химични агенти на работното място (ОВ L 142, 16.6.2000 г., стр. 47).

      (6)  Директива 2009/161/ЕС на Комисията от 17 декември 2009 г. за съставяне на трети списък с индикативни гранични стойности на професионална експозиция в изпълнение на Директива 98/24/ЕО на Съвета и за изменение на Директива 2000/39/ЕО на Комисията (ОВ L 338, 19.12.2009 г., стр. 87).

      (7)  Решение 2003/C 218/01 на Съвета от 22 юли 2003 г. за създаване на Консултативен комитет за безопасност и здраве на работното място (ОВ C 218, 13.9.2003 г., стр. 1).

      (8)  ОВ C 369, 17.12.2011 г., стр. 14.

      ПРИЛОЖЕНИЕ

                  ЕО № (1)

                  CAS № (2)

                  НАИМЕНОВАНИЕ НА ХИМИЧНИЯ АГЕНТ

                  ГРАНИЧНИ СТОЙНОСТИ

                  Забележка (3)

                  8 часа (4)

                  краткосрочна (5)

                  mg/m3
                      (6)

                  ppm (7)

                  mg/m3
                      (6)

                  ppm (7)

                  —

                  —

                  Манган и неорганични съединения на мангана
                  (като манган)

                  0,2 (8)

                  0,05 (9)

                  —

                  —

                  —

                  —

                  200-240-8

                  55-63-0

                  Глицерол тринитрат

                  0,095

                  0,01

                  0,19

                  0,02

                  кожа

                  200-262-8

                  56-23-5

                  Въглероден тетрахлорид; тетрахлорметан

                  6,4

                  1

                  32

                  5

                  кожа

                  200-521-5

                  61-82-5

                  Амитрол

                  0,2

                  —

                  —

                  —

                  —

                  200-580-7

                  64-19-7

                  Оцетна киселина

                  25

                  10

                  50

                  20

                  —

                  200-821-6

                  74-90-8

                  Циановодород
                  (като цианид)

                  1

                  0,9

                  5

                  4,5

                  кожа

                  200-838-9

                  75-09-2

                  Метилен хлорид; дихлорметан

                  353

                  100

                  706

                  200

                  кожа

                  200-864-0

                  75-35-4

                  Винилиденхлорид; 1,1-дихлоретилен

                  8

                  2

                  20

                  5

                  —

                  201-083-8

                  78-10-4

                  Тетраетилортосиликат

                  44

                  5

                  —

                  —

                  —

                  201-177-9

                  79-10-7

                  Акрилова киселина; 2-пропенова киселина

                  29

                  10

                  59 (10)

                  20 (10)

                  —

                  201-188-9

                  79-24-3

                  Нитроетан

                  62

                  20

                  312

                  100

                  кожа

                  201-245-8

                  80-05-7

                  Бисфенол А; 4,4′-изопропилидендифенол

                  2 (8)

                  —

                  —

                  —

                  —

                  202-981-2

                  101-84-8

                  Дифенил етер

                  7

                  1

                  14

                  2

                  —

                  203-234-3

                  104-76-7

                  2-етилхексан-1-ол

                  5,4

                  1

                  —

                  —

                  —

                  203-400-5

                  106-46-7

                  1,4-Дихлоробензен; p-дихлоробензен

                  12

                  2

                  60

                  10

                  кожа

                  203-453-4

                  107-02-8

                  Акролеин; акрилалдехид; проп-2-енал

                  0,05

                  0,02

                  0,12

                  0,05

                  —

                  203-481-7

                  107-31-3

                  Метилформат

                  125

                  50

                  250

                  100

                  кожа

                  203-788-6

                  110-65-6

                  Бут-2-ин-1,4-диол

                  0,5

                  —

                  —

                  —

                  —

                  204-825-9

                  127-18-4

                  Тетрахлоретилен

                  138

                  20

                  275

                  40

                  кожа

                  205-500-4

                  141-78-6

                  Етилацетат

                  734

                  200

                  1 468

                  400

                  —

                  205-599-4

                  143-33-9

                  Натриев цианид
                  (като цианид)

                  1

                  —

                  5

                  —

                  кожа

                  205-792-3

                  151-50-8

                  Калиев цианид
                  (като цианид)

                  1

                  —

                  5

                  —

                  кожа

                  207-069-8

                  431-03-8

                  Диацетил; бутанедион

                  0,07

                  0,02

                  0,36

                  0,1

                  —

                  211-128-3

                  630-08-0

                  Въглероден моноксид

                  23

                  20

                  117

                  100

                  —

                  215-137-3

                  1305-62-0

                  Калциев дихидроксид

                  1 (9)

                  —

                  4 (9)

                  —

                  —

                  215-138-9

                  1305-78-8

                  Калциев оксид

                  1 (9)

                  —

                  4 (9)

                  —

                  —

                  231-195-2

                  7446-09-5

                  Серен диоксид

                  1,3

                  0,5

                  2,7

                  1

                  —

                  231-484-3

                  7580-67-8

                  Литиев хидрид

                  —

                  —

                  0,02 (8)

                  —

                  —

                  233-271-0

                  10102-43-9

                  Азотен моноксид

                  2,5

                  2

                  —

                  —

                  —

                  233-272-6

                  10102-44-0

                  Азотен диоксид

                  0,96

                  0,5

                  1,91

                  1

                  —

                  262-967-7

                  61788-32-7

                  Терфенил, хидрогениран

                  19

                  2

                  48

                  5

                  —

         (1)

         ЕО №: Номер на Европейската общност (ЕО), числов идентификатор за веществата в рамките на Европейския съюз.

         (2)

         CAS №: Номер в регистъра на CAS (Служба за химични индекси).

         (3)  Забележката„кожа“ към граничните стойности на професионална експозиция показва възможността за значително поглъщане през кожата.

         (4)  Измерена или изчислена претеглена във времето средна стойност (TWA) за референтен период от осем часа.

         (5)  Краткосрочна гранична стойност на експозиция (STEL). Гранична стойност, над която не трябва да има експозиция и която се отнася за 15-минутен период, освен ако е посочено друго.

         (6)

         mg/m3
         : милиграма на кубичен метър въздух. За химични вещества в газова или парна фаза граничната стойност се изразява при 20 °C и 101,3 kPa.

         (7)

         ppm: обемни милионни части във въздуха (ml/m3).

         (8)  Инхалабилна фракция.

         (9)  Респирабилна фракция.

         (10)  Краткосрочна гранична стойност на експозиция по отношение на референтен период от 1 минута.


title: Директива (ЕС) 2018/597 на Европейския парламент и на Съвета от 18 април 2018 година за изменение на Директива 92/66/ЕИО на Съвета за въвеждането на мерки на Общността за борба с нюкасълската болест (Текст от значение за ЕИП. )

text:
                  23.4.2018

                  BG

                  Официален вестник на Европейския съюз

                  L 103/4

            ДИРЕКТИВА (ЕС) 2018/597 НА ЕВРОПЕЙСКИЯ ПАРЛАМЕНТ И НА СЪВЕТА
      от 18 април 2018 година
      за изменение на Директива 92/66/ЕИО на Съвета за въвеждането на мерки на Общността за борба с нюкасълската болест
      (текст от значение за ЕИП)
      ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
      като взеха предвид Договора за функционирането на Европейския съюз, и по-специално член 43, параграф 2 от него,
      като взеха предвид предложението на Европейската комисия,
      след предаване на проекта на законодателния акт на националните парламенти,
      като взеха предвид становището на Европейския икономически и социален комитет (1),
      в съответствие с обикновената законодателна процедура (2),
      като имат предвид, че:

                  (1)

                  С Директива 92/66/ЕИО (3) на Съвета се определят мерките за контрол на Съюза, които трябва да се прилагат при поява на огнища на нюкасълска болест сред домашните птици, състезателни гълъби и други птици, отглеждани в затворени помещения.

                  (2)

                  В член 15 от Директива 92/66/ЕИО се предвижда, че референтната лаборатория на Европейския съюз за нюкасълска болест е посочената в приложение V към същата директива. В приложение V към същата директива надлежно се посочва името на въпросната лаборатория и се изброяват нейните функции и задължения.

                  (3)

                  В член 19 от Директива 92/66/ЕИО се определят мерките за контрол, които държавите членки трябва да прилагат в случаите, когато по отношение на пощенски гълъби или птици, отглеждани в затворени помещения, съществува съмнение, че са заболели от нюкасълска болест. Предвижда се също така, че до степента, която се изисква за правилното прилагане на тези мерки за контрол, държавите членки предоставят на Комисията информация за положението във връзка с болестта и прилаганите мерки за контрол, съгласно образеца, изложен в приложение VI към същата директива.

                  (4)

                  В член 21 от Директива 92/66/ЕИО се предвижда, че всяка държава членка изготвя план за действие в извънредни ситуации, в който определя националните мерки, които трябва да бъдат прилагани при поява на огнище на нюкасълска болест. Там се предвижда също така, че критериите, приложими за изготвянето на този план, са установени в приложение VII към същата директива.

                  (5)

                  В член 24 от Директива 92/66/ЕИО се предвижда, че приложенията към директивата се изменят, ако и когато е необходимо, от Съвета, който действа с квалифицирано мнозинство по предложение на Комисията, по-специално за да се отчете развитието в научноизследователската дейност и в процедурите по диагностициране.

                  (6)

                  В приложения V, VI и VII към Директива 92/66/ЕИО се съдържат съответно: i) наименованието и адресът на референтната лаборатория на Европейския съюз за нюкасълска болест, както и нейните функции и задължения; ii) образецът, който държавите членки трябва да използват за целите на докладването относно положението във връзка с болестта и прилаганите мерки за контрол; и iii) минималните критерии, които държавите членки трябва да прилагат за изготвянето на планове за действие в извънредни ситуации, в които се определят националните мерки, които трябва да бъдат прилагани при поява на огнища на нюкасълска болест.

                  (7)

                  С цел да се опростят и рационализират процедурите във връзка с контрола на нюкасълската болест, по-специално като се вземат предвид новите правила по отношение на определянето на референтните лаборатории на Европейския съюз, предвидени в член 93 от Регламент (ЕС) 2017/625 на Европейския парламент и на Съвета (4), както и новата система на актове за изпълнение, предвидена в член 291 от Договора за функционирането на Европейския съюз, и да се осигурят еднакви условия за прилагането на Директива 92/66/ЕИО, приложения V, VI и VII към Директива 92/66/ЕИО следва да бъдат заличени, а изпълнителните правомощия в областите, обхванати от тези приложения — да бъдат предоставени на Комисията. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета (5).

                  (8)

                  От съображения за яснота функциите и задълженията на референтната лаборатория на Европейския съюз за нюкасълска болест следва да бъдат определени в член 15 от Директива 92/66/ЕИО, а критериите по отношение на плановете за действие в извънредни ситуации — в член 21 от същата директива.

                  (9)

                  От съображения за последователност и ефективност държавите членки следва да гарантират своевременното транспониране на разпоредбите на настоящата директива.

                  (10)

                  Поради това Директива 92/66/ЕИО следва да бъде съответно изменена,

            ПРИЕХА НАСТОЯЩАТА ДИРЕКТИВА:
      Член 1
      Изменения в Директива 92/66/ЕИО
      Директива 92/66/ЕИО се изменя, както следва:

                  1)

                  Член 15 се заменя със следното:
                  „Член 15
                  1.   Комисията определя референтна лаборатория на Европейския съюз за нюкасълска болест чрез актове за изпълнение. Тези актове за изпълнение се приемат в съответствие с процедурата по разглеждане, посочена в член 25.
                  2.   Функциите и задълженията на референтната лаборатория на Европейския съюз за нюкасълска болест са:

                              а)

                              да координира, като се консултира с Комисията, методите, използвани в държавите членки за диагностициране на нюкасълска болест, по-конкретно чрез:

                                          i)

                                          типиране, съхраняване и снабдяване с щамове на вируса на нюкасълската болест за серологични тестове и изготвяне на антисеруми;

                                          ii)

                                          снабдяване на националните референтни лаборатории със стандартни серуми и други референтни реагенти с цел стандартизиране на тестовете и реагентите, използвани в държавите членки;

                                          iii)

                                          създаване и поддържане на набор от щамове и изолати на вируса на нюкасълската болест;

                                          iv)

                                          организиране на периодични сравнителни изпитвания на процедурите за диагностициране на равнището на Съюза;

                                          v)

                                          събиране и сверяване на данни и информация относно използваните диагностични методи и резултатите от извършваните в Съюза тестове;

                                          vi)

                                          характеризиране на изолатите от вирусите на нюкасълската болест с най-съвременни методи, които да спомогнат за по-доброто разбиране на епидемиологията на нюкасълската болест;

                                          vii)

                                          анализ на световното развитие в областта на надзора над нюкасълската болест, на епидемиологията и на профилактиката;

                                          viii)

                                          поддържане на експертни знания във връзка с вируса на нюкасълската болест и други имащи отношение вируси, за да се способства извършването на ускорено диференциално диагностициране;

                                          ix)

                                          придобиване на задълбочени познания относно изготвянето и употребата на продуктите на ветеринарната имунология, използвани за ликвидиране и контрол на нюкасълската болест;

                              б)

                              да подпомага активно диагностицирането при поява на огнища на нюкасълска болест в държавите членки, като приема вирусни изолати за потвърждаващо диагностициране, характеризиране и епидемиологични проучвания;

                              в)

                              да улеснява обучението и преквалификацията на експерти в областта на лабораторното диагностициране с цел хармонизация на методите в рамките на Съюза.“

                  2)

                  Член 19 се изменя, както следва:

                              а)

                              параграф 5 се заменя със следното:
                              „5.   До степента, която се изисква за правилното прилагане на мерките, предвидени в настоящия член, държавите членки предоставят на Комисията, в рамките на Постоянния комитет по растенията, животните, храните и фуражите, информация за положението във връзка с болестта и прилаганите мерки за контрол.“

                              б)

                              добавя се следният параграф:
                              „6.   Комисията може, чрез актове за изпълнение, да определя правила относно информацията, която държавите членки трябва да предоставят на Комисията съгласно параграф 5 от настоящия член. Тези актове за изпълнение се приемат в съответствие с процедурата по разглеждане, посочена в член 25.“

                  3)

                  Член 21 се заменя със следното:
                  „Член 21
                  1.   Всяка държава членка изготвя план за действие в извънредни ситуации, в който определя националните мерки, които трябва да бъдат прилагани при поява на огнища на нюкасълска болест. Планът за действие в извънредни ситуации се актуализира, когато е целесъобразно, с цел да бъдат отчетени промените в положението.
                  Планът за действие в извънредни ситуации позволява достъп до съоръженията, оборудването, персонала и всички други подходящи материали, необходими за бързото и ефективно ликвидиране на огнището на болестта. В него изрично се посочват задължителните ваксини, които всяка държава членка счита за необходими за спешна ваксинация.
                  2.   Плановете за действие в извънредни ситуации, както и всички техни актуализации, се представят на Комисията.
                  3.   Комисията разглежда плановете за действие в извънредни ситуации и всички техни актуализации, за да определи дали те позволяват постигането на желаната цел и предлага на съответната държава членка необходимите изменения, по-специално с цел да се осигури съвместимостта им с плановете на другите държави членки.
                  Комисията одобрява плановете за действие в извънредни ситуации и всички техни актуализации, при необходимост — след като те бъдат изменени, в съответствие с процедурата по разглеждане, посочена в член 25.
                  4.   Комисията може, чрез актове за изпълнение, да определи критериите, които държавите членки трябва да прилагат при изготвянето на плановете за действие в извънредни ситуации. Тези актове за изпълнение се приемат в съответствие с процедурата по разглеждане, посочена в член 25.“

                  4)

                  Член 25 се заменя със следното:
                  „Член 25
                  1.   Комисията се подпомага от Постоянния комитет по растенията, животните, храните и фуражите, създаден с член 58, параграф 1 от Регламент (ЕО) № 178/2002 на Европейския парламент и на Съвета (*1). Този комитет е комитет по смисъла на Регламент (ЕС) № 182/2011 на Европейския парламент и на Съвета (*2).
                  2.   При позоваване на настоящия член се прилага член 5 от Регламент (ЕС) № 182/2011.

                  5)

                  Приложения V, VI и VII се заличават.

            Член 2
      Транспониране
      До 30 юни 2018 г. държавите членки приемат и публикуват разпоредбите, необходими, за да се съобразят с настоящата директива. Те незабавно информират Комисията за това.
      Те прилагат тези разпоредби от 1 януари 2019 г.
      Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
      Член 3
      Преходнa разпоредбa
      Определената в приложение V към Директива 92/66/ЕИО референтна лаборатория на Европейския съюз за нюкасълска болест преди измененията, внесени с настоящата директива, се запазва, докато бъде надлежно определена референтна лаборатория на Европейския съюз за нюкасълска болест в съответствие с член 15 от Директива 92/66/ЕИО, изменена с настоящата директива.
      Член 4
      Влизане в сила
      Настоящата директива влиза в сила в деня след публикуването ѝ в Официален вестник на Европейския съюз.

      Член 5
      Адресати
      Адресати на настоящата директива са държавите членки.

         Съставено в Страсбург на 18 април 2018 година.

               За Европейския парламент

               Председател

            A. TAJANI

               За Съвета

               Председател

            Л. ПАВЛОВА

         (1)  Становище от 14 февруари 2018 г. (все още непубликувано в Официален вестник).

         (2)  Позиция на Европейския парламент от 14 март 2018 г. (все още непубликувана в Официален вестник) и решение на Съвета от 12 април 2018 г.

         (3)  Директива 92/66/ЕИО на Съвета от 14 юли 1992 г. за въвеждането на мерки на Общността за борба с нюкасълската болест (ОВ L 260, 5.9.1992 г., стр. 1).

         (4)  Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (ОВ L 95, 7.4.2017 г., стр. 1).

         (5)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).

         (*1)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).

         (*2)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).“